ประจำเดือนมาครั้งล่าสุดวันที่ 5 ตุลาคม มีอะไรกับแฟนแล้วกินยาคุมฉุกเฉินวันที่ 7 ตุลาคม มีอะไรกับแฟน กินยาอีกครั้ง วันที่ 1 พฤศจิกายน ตอนนี้ประจำเดือนยังไม่มาเลยค่ะ เครียดมาก ที่กินยาเพราะเช็คถุงแล้วเหมือนจะขาด เลยกินกันไว้ก่อน แบบนี้มีโอกาสท้องมากมั๊ยคะ? แล้วที่ประจำเดือนไม่มาเป็นเพราะยารึเปล่าคะ?
สวัสดีค่ะ การใช้ยาคุมฉุกเฉินซึ่งเป็นยาคุมชนิดที่ประกอบไปด้วยฮอร์โมนเพศหญิงในระดับสูง กินหลังมีเพศสัมพันธ์ภายใน 72 ชั่วโมง เพื่อให้ได้ประสิทธิภาพประมาณ 80-90% ควรกินให้ครบและตรงเวลาตามข้างฉลากกำหนด ซึ่งหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ไม่ควรใช้วิธีนี้ในการคุมกำเนิดบ่อยๆ เนื่องจากประสิทธิภาพต่ำกว่ายาคุมแบบแผงธรรมดาหรือการใช้ถุงยางอนามัย อีกทั้งผลข้างเคียงเกิดขึ้นได้มาก และยิ่งมีการใช้หลายๆแผงในเดือนเดียวกัน ก็อาจจะลดประสิทธิภาพของยาลงไปอีกดังนั้นประจำเดือนที่ไม่มานั้น อาจจะเกิดจากยา (ซึ่งในกรณีนี้สุดท้ายแล้วควรจะมา ไม่เกิน 35 วันจากครั้งก่อน) หรือเกิดจากการตั้งครรภ์ก็ได้ ควรซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งจริงๆแล้วชุดตรวจให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป